**Csongrád Város Polgármesterétől**

Száma: 01-712-8/2018.

**TÁJÉKOZTATÓ**

**Csongrád Város Önkormányzata Képviselő-testületének**

**2018. szeptember 27-i ülésére**

**az elmúlt képviselő-testületi ülés óta végzett munkáról**

Csongrád Város Önkormányzata és Szervei Szervezeti és Működési Szabályzatáról szóló 14/2011. (IV. 29.) önkormányzati rendelet 34. §. /6/ bekezdése alapján az alábbiakról tájékoztatom a Tisztelt Képviselő-testületet:

* **2018. augusztus 30-án** a Csongrádi Család és KarrierPONT rendezvényét nyitottam meg. A program az EFOP-1.2.9.-17-2017-00096 kódszámú, „Esély a nőknek! Komplex szakmai programok megvalósítása Csongrád térségében” című projekt keretében valósult meg.
* **Augusztus 31-én** Ipari Parkos hálózat bővítéséről tartottunk egyeztetést aUPC Magyarország Kft. képviselőivel.
* **Szeptember 3-án**
* az Agrárminisztérium Országos Tanévnyitó Ünnepsége a Bársony István Mezőgazdasági Szakgimnázium, Szakközépiskola és Kollégiumban került megtartásra. Ünnepi beszédet Dr. Nagy István agrárminiszter úr, Farkas Sándor miniszter-helyettes, országgyűlési képviselő, valamint Vári László igazgató és jómagam mondtunk.
* az óvodák tanévnyitó értekezletén adtam át a nyugdíjba vonuló óvónők részére az Emberi Erőforrások Minisztériuma által adományozott Pedagógus Szolgálatért Emlékérmet. Az eseményen Alpolgármester Úr is részt vett.
* **Szeptember 4-én**
* Stúdióbeszélgetésen vettem részt a Csongrád TV-ben.
* Gácsiné Sipos Andrea pályázati koordinátorral az összes, folyamatban lévő önkormányzati TOP-os pályázatunk előrehaladásáról egyeztettünk a Magyar Államkincstárnál Szegeden.
* Cseri Gábor alpolgármester úr, mint a körzet képviselője a Csemegi Károly utcában tervezett fatelepítésről fórumot hívott össze az utcában.
* **Szeptember 7-én szabadságomat töltöttem**.
* **Szeptember 8**-**án**
* ismét bemutatkozott a deszki Ajvár Fesztiválon a Csongrádi Értéktár. A város standján borokat, csíramálét és halászlevet kóstolhattak a látogatók. Az önkormányzat részéről Cseri Gábor alpolgármester úr vett részt a rendezvényen.
* Alpolgármester Úr adta át a tájékozódási futóverseny helyezettjeinek az érmeket.
* **Szeptember 10-én** tartotta tisztújító közgyűlését az Alsó-Tisza Vidék Fejlesztéséért Egyesület. Az egyesület elnöke továbbra is Szabó István maradt.
* **Szeptember 11-én**
* a Csongrád-Szentes járásokban korábban kiépült optikai kábel hálózat Tisza alatti átvezetéséről egyeztettem dr. Ördögh József tervező-mérnökkel.
* Harangozóné Pálnok Orsolya pályázati koordinátorral (Fejlesztési és Üzemeltetési Iroda) az Első Magyar Önkormányzati Vagyon- és Adósságkezelő Kft-nél tartott egyeztetésen tekintettük át az önkormányzat folyamatban lévő EFOP-os pályázatait.
* **Szeptember 13-án** lakossági fogadóórát tartottam.
* **Szeptember 14-én** Szurgent Jánosné Nagy Izabella Pro Urbe díjas, gyémántdiplomás gimnáziumi tanárnőtől vettünk végső búcsút.
* **Szeptember 15-én**
* részt vettem a Csongrádi Ferences Hagyományokért Egyesület, a Szent József Plébánia által szervezett „Ferences családi nap”-on.
* megnyitottam a Csongrádi Rációs, Modellező és Technikai SE által megrendezett rádióirányítású sebességi hajómodell versenyt a Kis-Tisza „Villan-tó” melletti részén. A díjakat Cseri Gábor alpolgármester úr adta át a rendezvény másnapján.
* **Szeptember 17-én szabadságomat töltöttem.**
* a Piroskavárosi Szociális Család- és Gyermekjóléti Intézmény Család- és Gyermekjóléti Központjának szakmai megbeszélésén Alpolgármester Úr vett részt.
* **Szeptember 18-án** a „Díszpolgári cím” és a „PRO URBE- Csongrád” díjra jelölésre létrehozott előkészítő eseti bizottság ülésén vettem részt.
* **Szeptember 19-én** köszöntőt mondtam azEFOP 3.3.2-16 Kulturális intézmények a köznevelés eredményességéért - Hozzáadott érték-Komplex program Csongrád és térsége köznevelésének eredményességéért projekt nyitórendezvényén.
* **Szeptember 21-én** Bartókné Vincze Zsuzsanna és Havasi Jánosné képviselő asszonnyal együtt utaztunk el a Beregszászi Közigazgatási Hivatal meghívására, a szeptember 22-23. között megrendezett 53. BEREG FEST 2018” nemzetközi fesztiválra.
* **Szeptember 22-én**
* a Csongrád-Szentes „G”ÁT FUTÁS eredményhirdetésén Cseri Gábor alpolgármester úr vett részt.
* a Szüreti Hétvége rendezvény keretében Alpolgármester Úr nyitotta meg a Káposztafőző Fesztivált a Dob utcában. Farkas Sándor miniszter helyettes, parlamenti államtitkár úrral együtt adták át a díjakat a Főzőverseny résztvevőinek.
* **Szeptember 24-én**
* a „Sághy konyha fejlesztése Csongrádon” projekt építési munkaterületén egyeztettük a hátralévő feladatokat.
* a Zöld Város projekt keretében felújításra kerülő „Papucsos” Bökényi Szolgáltató Házzal kapcsolatban egyeztettünk a felújítás kivitelezőjével, a Bács Szinkron Kft-vel.
* **Szeptember 25-én** az önkormányzat folyamatban lévő EFOP-os pályázatairól tartottunk egyeztetést Első Magyar Önkormányzati Vagyon- és Adósságkezelő Kft. képviselőivel, projekt szakmai vezetőivel és az önkormányzat pályázati koordinátorával.

Csongrád, 2018. szeptember 26.

Bedő Tamás

polgármester